【馬場第一攝】等齊腳開飯 昇哥馬房有料到
2024年04月27日 12:15
東網電視
更多新聞短片
「一舖到位」
明日大賽日,好多人嘅注意力集中晒幾個G1賽駒馬房,好似葉、東、呂、伍及姚廐,不過平時作風低調嘅黎昭昇,同樣要吼緊,今期派5駒上陣,有第1場「一舖到位」,第3場「四喜鳥」,第4場「幸運芙蓉」,第6場「時時有道 」及第10場「得道猴王」,各駒實力絕不簡單,隨時趁大樹好遮蔭之下連番食胡,朝早練者也有搏殺鏡頭出現,7時15分,上述5駒同一lot出內圈加課,昇哥全程跟出跟入有晒動靜,值得望多兩眼。
第1場四班2000米的「一舖到位」之前在姚廐搏兩鋪第2名,今轉倉即搵潘頓幫手,擺明要省招牌,想剝對方棚牙,上周同「多巴先生」、「大至尊」同組試閘,走勢有板有眼跑第5名敗不脫節,一切已整裝待發,相信可順利先拔頭籌。
第3場四班1200米「四喜鳥」在522場次屈居亞席,等咗個幾月時間待麥道朗重臨,原裝配搭再拚同程,幕後戰意無限,可作馬膽之選。第4場四班1400米「幸運芙蓉」連仗跑得近,埋門加強操練力度,狀態又進一步,兼且上仗亦是與「四喜鳥」同日上陣,好似專登等齊腳部署番同日大舉出擊咁款,應該唔係巧合。
早餐料:
第1場:6「一舖到位」
第3場:9「四喜鳥」
第4場:13「幸運芙蓉」
阿藍